CHORVATSKO
Chorvátsko – krajina, ktorá už pred desiatkami rokov pobláznila hlavu celej európskej populácii a trvá to až dodnes.Krajina, ktorej prekrásnu prírodu, pobrežia, rieky, kaňóny a hlavne azúrovo čisté more väčšina ľudí pozná už z filmov nemeckého spisovateľa Karla Maya – Winnetou, láka celoročne milióny turistov.Viac info
CHORVATSKO
Chorvátsko (Hrvatska), je štát na Balkánskom poloostrove na brehu Jadranského mora. Je to krajina bývalej Juhoslávie. Hlavné mesto je Záhreb (Zagreb). Rozloha je 56 542 km2 a počet obyvateľov viac ako 4 miliony. V Chorvátsku sa v roku 2006 nachádzalo 28 344 km ciest, 23 979 km bolo spevnených, z toho bolo 1 050 km diaľníc. Od vyhlásenia nezávislosti v roku 1991 Chorvátsko veľmi pokročilo v stavbe diaľnic. Väčšina diaľničných úsekov, okrem obchvatu Záhrebu, je spoplatnená. Zo Slovenska sa najjednoduchšie na ostrov Krk dostanete autom cez Rakúsko (Graz) do Slovinska cez Maribor, ďalej cez Ljubljanu smerom na Triest (Taliansko) a v Postojnej treba odbočiť na Rijeku. Tento úsek vedie mimo diaľnice, cez malé pohorie, v ktorom sa nachádza mesto Pivka, s vojenským múzeom a pri meste Postojna je známa jaskyňa Postojanska Jama. Za hranicami s Chorvátskom sa diaľnicou dostanete na ostrov Krk.
Ostrov KRK
Krk je jedným z najväčších chorvátskych ostrovov. Krk (tal. Veglia, lat. Curicta) je chorvátsky ostrov v Jadranskom mori, v Kvarnerskom zálive. Jeho centrom je mesto rovnomenného názvu. Administratívne ostrov patrí pod Prímorsko-gorskokotarskú župu, jeho rozloha je 410 km².Viac info
Ostrov KRK
Od roku 1980 je s pevninou spojený mostom; jeho betónová konštrukcia je dlhá 1 430 m a je to jeden z najdlhších mostov danej konštrukcie na svete. V meste Omišalj, ktoré sa nachádza v severnej časti ostrova, leží Rijecké medzinárodné letisko a tiež ropná rafinéria. Most z pevniny na ostrov Krk, Krcký most (Krčki most) Severná časť ostrova Krk, nad Punatom, je najúrodnejšia a najhustejšie osídlená časť ostrova. Vápencové kopce, najvyšší vrch Obzova (568 m) sú prevažne strmé, skalnaté s drobnými a malými plážami v členitom pobreží. Východná časť ostrova smerom k pevnine je vystavená veľkým vetrom vejúcim od pevniny tzv. obávaná bóra. Práve ona spôsobila, že sa celá tato časť ostrova premenila v priebehu storočí na kamennú pustinu s množstvom kamenných múrikov, kedysi hranicami medzi pozemkami tzv.gromače.Na ostrove sa nachádzajú dve jazerá (Omiško jezero, Ponikve) a niekoľko malých riek – potokov (Dobrinjski potok, Vretenica, Ričina, Vela rika). Rastie tu vyše 1300 rôznych druhov rastlín a žije viac ako 220 druhov vtáctva, pričom ostrov slúži ako medzizastávka pri sťahovaní vtákov. Zaujímavosťou sú motýle, ktorých tu lieta viac ako 580 druhov. Na skalách riedko prerastených trávou sa pasú ovce a pestujú sa olivy, ovocie, zelenina, vinič. Veľký význam má rybolov. Prvými osídlencami boli Ilirovia z času ktorých pochádza názov ostrova ktorý volali Kurik. Grécky básnik Homér opisuje vo svojej Iliade Kouretov, a predpokladá sa, že to boli obyvatelia ostrova Krk. Antickí autori nazvali ostrov Kurikta, Kyryeta a Rimania označili ostrov ako Insula aurea (zlatý ostrov) a mesto Krk ako najžiarivejšie mesto Krku. V zálive ostrova sa stretli v bojoch vojská Caesara proti Pompejovým. Bolo to pri Njiviciach, kde môžeme vidieť ruiny rímskeho osídlenia.Ostrov okupovali v priebehu storočí Rimania, Benátčania, Maďari, Rakúšania, Francúzi a aj Taliani. Od roku 1919 sa so zvyšným Chorvátskom stalo územím Kráľovstva Srbov, Chorvátov a Slovincov, ktoré sa 1929 zmenilo na Kráľovstvo Juhoslávie. Krk bol vo svojej histórii významným kultúrnym miestom. Svedčí o tom významný dôkaz chorvátskeho jazyka – Baščianska tabuľka z roku 1100. Objavená bola tabuľka hlaholiky v Kaplnke Sv. Lucie pri Baške. Najstaršie stredoveké pamiatky pochádzajú zo starochorvátskeho obdobia napr: kostolík sv. Donata (Sveti Donat či Dunat) Pri Punate, kostolík sv. Chrysogona (Sveti Krševan) pri Glavotoku. Ranno románský je kostol sv. Víta (Sveti Vid) pri Dobrinje a svätého Jana (Sveti Ivan) nad Baškou. Niektoré kláštory na ostrove slúžia na sviatočné bohoslužby v staroslovenčine napr. na ostrove Košljun.Správne centrum ostrova je mesto Krk, ako centrum cestovného ruchu. Významné turisticky sú aj Baška, Malinska, Njivice, Punat. Starobilo pôsobiaci Vrbnik či malebný Omišalj.Z trajektového prístavu Valbiska na juhozápade je spojený s ostrovom Cres a Rab.
PUNAT
Poľnohospodárske mestečko, prístav a populárne letovisko Punat leží v širokej zátoke Puntarska draga a Košljunska draga na juhozápadnom pobreží ostrova Krk. V posledných rokoch sa stal významným strediskom v pestovaní olivovníkov a spracovaním oleja, ktorý je preslávený svojou kvalitou.Viac info
PUNAT
Meno má Punat podľa mosta, ktorý kedysi spájal obec s protiľahlým polostrovom Prniba (taliansky ponte = most. Cestovný ruch je tu zameraný predovšetkým na jachting - tunajší jachtársky prístav, prístav Punat, patrí medzi najznámejšie a najlepšie vybavené v celej kvarnerskej oblasti. A je aj najstarší a zatiaľ najväčší.